  Майя Бывальцева «Гурт сюресъёс» программа улсын Дэбес ёросын Котегурт-Косолюк сюресэз лэсьтӥзы. Со сярысь ивортэ «Удмуртавтодорлэн» пресс-службаез. Дэбес ёросын ужъёс кутскизы таяз арын 25-тӥ куартолэзе. Одӥгысьтыз гуртэ мукетаз сюрес 600 метрлы вакчиятэмын, али со 3,64 иськем луиз. Сюресэз чарпаен, луоё кӧльыен шобыртӥзы, ву кошкыны кык железобетон гумыос пуктӥзы но сюрес вылысь потон интыосын — 6 корт гумыос. 1 но ӝыны иськем кузьда кыретъёсты бетонэн, нош сюрес урдсысь бамалъёсты кизем турынэн юнматӥзы. Косолюк гуртын автобуслы дугдылонни пуктӥзы. Сюрес вылтӥ мынон-ветлонлэсь кышкыттэмлыксэ будэтон вылысь 47 пусъёс, 67 юбоос но 352 метр мында бордюръёс пуктӥзы. Тегъёс: Авто Дэбес Удмуртия сюресъёс гуртсюресъёс  